Джатэ Руслан Дзэлыкъуэ куейм и щIыналъэ администрацэм и Iэтащхьэм и къалэнхэр егъэзащIэ
Дзэлыкъуэ муниципальнэ районым щIыпIэ унафэр зегъэкIуэнымкIэ и советым и пIалъэр къэмысауэ ды-гъуасэ иригъэкIуэкIа сессием районым и щIыналъэ администрацэм и къалэнхэр игъэзэщIэну депутатхэм зэдэарэзыуэ и пщэ иралъхьащ Джатэ Руслан Хьэшым и къуэм. А IэнатIэм пэрыта Ещтрэч СулътIан лъаIуэри и къулыкъум текIащ нэгъуэщI лэжьапIэ зэрыкIуэм къыхэкIыу.
Джатэ Руслан Хьэшым и къуэр КъБАССР-м и Дзэлыкъуэ районым хыхьэ Каменномост къуажэм 1954 гъэм къыщалъхуащ. Къэбэрдей-Балъкъэр къэрал университетыр, СССР-м и МВД-м и Юридическэ школ нэхъыщхьэр къиухащ. «Хэкум и пащхьэ щиIэ фIыщIэм папщIэ» орденым и медалым и етIуанэ нагъыщэ иIэщ.
Абы 1975 гъэм лэжьэн щIидзащ. 1992-2006 гъэхэм Къэбэрдей-Балъкъэр таможнэм и унафэщIу щытащ.
2013 гъэм и бадзэуэгъуэм лъандэрэ КъБР-м и Iэтащхьэм и Администрацэм и УнафэщIым и къуэдзэщ — КъБР-м и Iэтащхьэм и Администрацэм къэрал кIуэцI политикэмкIэ и управленэм и унафэщIщ.
КъБР-м и Iэтащхьэмрэ
Правительствэмрэ я пресс-IуэхущIапIэ.
